text: সত্যান্বেষী ব্যোমকেশ  হচ্ছে ২০১৯ খ্রিষ্টাব্দে মুক্তিপ্রাপ্ত ভারতীয় বাংলা গোয়েন্দা থ্রিলার চলচ্চিত্র। এটি শরদিন্দু বন্দোপাধ্যায়ের মগ্ন মৈনাক  গল্প অবলম্বনে নির্মিত। এতে ব্যোমকেশের চরিত্রে অভিনয় করেছেন পরমব্রত চট্টোপাধ্যায়। অন্যদিকে 'অজিত' চরিত্রে রুদ্রনীল ঘোষ এবং হেনা মল্লিক চরিত্রে আয়ুষী তালুকদার অভিনয় করেছেন। একটি হত্যার রহস্য সমাধানকে ঘিরে এর কাহিনী আবর্তিত হয়েছে। সায়ন্তন ঘোষাল পরিচালিত এবং গ্রিনটাচ এন্টারটেইনমেন্ট প্রযোজিত এই চলচ্চিত্রটি নির্মানে আর্থিক সহযোগিতা করেন শ্যাম সুন্দর দে এবং তন্ময় বন্দ্যোপাধ্যায়।  ২০১৯ সালের ২ অক্টোবরে ছবিটি মুক্তি পেয়েছে।  দূর্গ রহস্য নামে এই চলচ্চিত্রের একটি সিক্যুয়েল ২০২০ সালে প্রকাশিত হওয়ার কথা রয়েছে।
  
  কাস্ট 
  
   পরমব্রত চ্যাটার্জী, ব্যোমকেশ চরিত্রে
   রুদ্রনীল ঘোষ, অজিত চরিত্রে
   গার্গী রায় চৌধুরী
    অঞ্জন দত্ত
   সুপ্রভাত দাস
   আয়োশি তালুকদার, হেনা মল্লিকের চরিত্রে
   মাধুরীমা বসাক
   সৌমেন্দ্র ভট্টাচার্য
   ট্রিবিরাম ঘোষ
   অর্ঘ্য রায়
   অভিজিৎ সাহা
   সুমন্ত মুখোপাধ্যায়
   স্বরূপ ঘোষ
   কুনাল বন্দ্যোপাধ্যায়
   সুব্রত গাঙ্গুলি
   অনন্যা গুহ
   মানব সত্যদেব
   দীপক দাস
   পান্নালাল ঘোষ
   সঞ্জু দত্ত
  
  বিপণন এবং মুক্তি 
  ২০১৯ সালের ২৬ আগস্টে সিনেমার প্রথম পোস্টার প্রকাশিত হয়।   ১ সেপ্টেম্বরে গ্রিনটাচ এন্টারটেইনমেন্ট এর অফিসিয়াল টিজার প্রকাশ করে।  একই বছরের  ২ অক্টোবরে দুর্গা পূজার ছুটির সাথে মিল রেখে ছবিটি থিয়েটারে মুক্তি দেওয়া হয়।
  
  তথ্যসূত্র
  
  বহিঃসংযোগ 
  
   
  বিষয়শ্রেণী:ব্যোমকেশ বক্সী
  বিষয়শ্রেণী:গোয়েন্দা চলচ্চিত্র
  বিষয়শ্রেণী:২০১০-এর দশকের বাংলা ভাষার চলচ্চিত্র
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:২০১৯-এর চলচ্চিত্র
title: সত্যান্বেষী ব্যোমকেশ